

LATVIJAS REPUBLIKA

**JELGAVAS NOVADA PAŠVALDĪBA**

UR reģ.Nr. 90009118031, Pasta iela 37, Jelgava, LV-3001, Latvija, tālrunis: 63022238,



E-pasts: [dome@jelgavasnovads.lv](mailto:dome@jelgavasnovads.lv); [www.jelgavasnovads.lv](http://www.jelgavasnovads.lv)



Jelgavā

APSTIPRINĀTS

ar Jelgavas novada domes

2024.gada 26.jūnija lēmumu Nr.16

(protokols Nr.14)

**Jelgavas novada pašvaldības konkurss izglītības pasākumu organizatoriem atbalsta programmas “Neformālās izglītības pasākumi, t.sk. latviešu valodas apguve, Ukrainas bērniem un jauniešiem” ietvaros**

**NOLIKUMS**

1. **Vispārīgie jautājumi**
2. Jelgavas novada pašvaldības konkurss izglītības pasākumu organizatoriem atbalsta programmas “Neformālās izglītības pasākumi, t.sk. latviešu valodas apguve, Ukrainas bērniem un jauniešiem” ietvaros (turpmāk – konkurss) tiek organizēts saskaņā ar Ministru kabineta *2024. gada 12. marta rīkojumu Nr. 175 (prot.Nr.11 9 §),* lai sniegtu atbalstu Ukrainas bērniem un jauniešiem neformālās izglītības pasākumu nodrošināšanai, t.sk. latviešu valodas apguvei un lai izpildītu Valsts izglītības satura centra un Jelgavas novada pašvaldības noslēgto līgumu Nr. JNP/5-34.3/24/122 par atbalsta programmas “Neformālās izglītības pasākumi, t.sk. latviešu valodas apguve, Ukrainas bērniem un jauniešiem” .
3. Konkursa organizētājs ir Jelgavas novada pašvaldība (turpmāk – Pašvaldība).
4. Paziņojumu par konkursu un konkursa nolikumu publicē Pašvaldības oficiālajā tīmekļvietnē www.jelgavasnovads.lv. Konkursa nolikumu var saņemt arī klātienē Pašvaldības administrācijas ēkā Jelgavā, Pasta ielā 37.
5. Neformālās izglītības pasākumi tiek organizēti līdz 2024.gada 30.novembrim ar mērķi stiprināt Ukrainas bērnu un jauniešu psihoemocionālo labbūtību, etnisko identitāti un kopību ar Latvijā dzīvojošo ukraiņu kopienu, kā arī sekmēt latviešu valodas apguvi un integrēšanos Latvijas izglītības sistēmā un kultūrvidē.
6. Programmas īstenotāji var būt gan valsts un pašvaldību dibinātas iestādes, gan biedrības un nodibinājumi, īpaši ukraiņu kopienas organizācijas, kā arī organizācijas, kas sniedz atbalstu Ukrainas bēgļiem, gan jaunatnes nevalstiskās organizācijas, gan bērnu nometņu organizētāji un citas juridiskas personas – ikviens, kurš piedalās konkursā, piedāvājot Nolikumam atbilstošu saturu un dalībnieku iesaisti. Viens pretendents var pieteikties uz vairākām/dažādām aktivitātēm, sniedzot vispiemērotāko atbalstu Ukrainas bērniem.
7. **Dalībnieku mērķgrupas**
8. Konkursa mērķgrupa – Jelgavas novadā dzīvojošie Ukrainas civiliedzīvotāju bērni un jaunieši no 5līdz 18 gadu (ieskaitot) vecumam.
9. **Nosacījumi programmas īstenošanai**
10. Programmas saturu veido dažādi neformālās izglītības pasākumi, kas ietver daudzveidīgas aktivitātes, uzsvaru liekot uz latviešu valodas apguvi:
    1. latviešu valodas prasmju apgūšana un nostiprināšana gan valodas mācīšanas un mācīšanās nodarbībās, gan radošās un integrētās valodas apguves nodarbībās, gan Latvijas dabas un kultūrtelpas iepazīšanā, lai veiksmīgāk iekļautos vietējā kopienā un integrētos Latvijas izglītības sistēmā un sabiedrībā;
    2. ukraiņu valodas, tradīciju un kultūras vērtību saglabāšana un praktizēšana, lai mazinātu bērnu un jauniešu psihoemocionālo spriedzi, kā arī lai veidotu un uzturētu ukraiņu kopienu Latvijā.
11. Programmas īstenošanā var izmantot dažādas darbības formas, piemēram, valodas mācīšanās nodarbība, neformālās/interešu izglītības nodarbība, radošā darbnīca, saliedēšanās pasākums, ekskursija, iešana dabā, āra aktivitātes, talka, muzeja/kultūras pasākuma apmeklējums u.c.
12. Programmas īstenošanas laikā vienam bērnam var nodrošināt atbalstu 297 EUR apmērā kopumā par 60 stundām neformālās izglītības pasākumos, t.sk. latviešu valodas apguvei.
13. Aktivitātes var tikt organizētas gan visas pēc kārtas, gan sadalot tās visā programmas īstenošanas periodā, ņemot vērā pieprasījumu un piedāvājuma iespējas.
14. Ja viens bērns neizmanto visas 60 stundas, tad neizlietoto finansējumu var saņemt cits bērns, bet ne vairāk kā 80 stundas kopumā. Ja aktivitātēs piedalās arī Latvijas bērni, viņu dalību apmaksā vecāki (likumiskie pārstāvji) vai pašvaldība.
15. Attiecināmās izmaksas programmas norisēs:
    1. telpu un aprīkojuma, piem., telts, noma;
    2. transporta pakalpojumi līdz pasākuma norises vietai un atpakaļ (sabiedriskā transporta biļetes pasākuma dalībniekiem un/vai autobusu noma dalībnieku pārvadāšanai);
    3. aktivitātēm un nodarbībām nepieciešamie materiāli un kancelejas preces, ieejas biļetes, ja dalībnieki apmeklē kādu pasākumu vai kultūras/dabas vietu;
    4. programmas nodrošināšanai nepieciešamās saimniecības preces, t.sk. dezinfekcijas līdzekļi, higiēnas preces;
    5. programmas nodrošināšanai nepieciešamais mazvērtīgais inventārs;
    6. citas programmas īstenošanai nepieciešamās izmaksas, piemēram, dzeramais ūdens;
    7. programmas īstenošanas personāla (pedagogu, radošo darbnīcu/pasākumu vadītāju, speciālistu, piem., psihologs, tulks u.c.) darba samaksa.
16. Neattiecināmās izmaksas - izmaksas, kas neatbilst programmas mērķa sasniegšanai (piemēram, prēmijas, dāvinājumi vai citi materiāli stimulējoši pasākumi nometnes personālam, pamatlīdzekļu iegāde, naudas sodu, līgumsodu, kavējuma procentu apmaksa, bankas pārskaitījumu komisijas maksa, izmaksas, kas jau tiek finansētas no Pašvaldības budžeta u.tml. citi izdevumi).
17. **Konkursa norise**
18. Konkursa dalībnieks programmas pieteikumu iesniedz datorrakstā latviešu valodā līdz 2024.gada 20. jūlijam. Pieteikums sastāv no aizpildītas iesnieguma veidlapas (1. pielikums). Dokumentus iesniedz papīra formā Pašvaldības sekretariātā Jelgavā, Pasta ielā 37 vai elektroniska dokumenta veidā [dome@jelgavasnovads.lv](mailto:dome@jelgavasnovads.lv), tos sagatavojot atbilstoši normatīvajiem aktiem par dokumentu noformēšanu.
19. Pašvaldība iesniegto pieteikumu vērtēšanai izveido vērtēšanas komisiju 5 (piecu) locekļu sastāvā, kuras sastāvu un tās nolikumu ar rīkojumu apstiprina domes priekšsēdētājs.
20. Programmas pieteikumus vērtēšanas komisija vērtē:
    1. saskaņā ar pieteikuma iesniedzēja atbilstības kritērijiem (2.pielikuma 1.punkts);
    2. saskaņā ar kvalitātes kritērijiem (2.pielikuma 2.punkts).
21. Vērtēšanas komisija atbilstoši pieejamās kvotas[[1]](#footnote-1) finansējumam, kā arī saskaņā ar atbilstības un kvalitātes kritēriju (2.pielikums) vērtēšanas rezultātiem pieņem lēmumu par programmas pieteikuma apstiprināšanu vai programmas pieteikuma noraidīšanu.
22. Vērtēšanas komisijas lēmumu par programmas pieteikuma apstiprināšanu vai programmas pieteikuma noraidīšanu Pašvaldība 2 (divu) darbdienu laikā pēc lēmuma pieņemšanas nosūta pieteikuma iesniedzējam pa pastu vai uz projekta iesniedzēja norādīto elektroniskā pasta adresi.
23. Paziņojumu par konkursa rezultātiem publicē Pašvaldības tīmekļa vietnē.
24. **Finansējuma piešķiršanas kārtība**
25. Finansējums programmas īstenošanai tiek piešķirts uz līguma pamata starp programmas īstenotāju un Pašvaldību, ņemot vērā šī nolikuma 9.punktā paredzēto finansējuma apjomu. Līgumam tiek pievienota pārskata forma, kas jāiesniedz 2 dienas pēc programmas noslēguma vai līdz 2024.gada 3.decembrim.
26. Pieteikuma iesniedzējam, ar kuru tiks noslēgts līgums par programmas īstenošanu, jābūt norēķinu kontam bankā, lai saņemtu finansējumu no Pašvaldības. Programmas īstenotājs nodrošina atsevišķu grāmatvedības uzskaiti par programmas izdevumiem un finansējuma izlietojuma attaisnojuma dokumentu pieejamību pēc Pašvaldības pieprasījuma .
27. Pašvaldība var pārskaitīt programmas īstenotājam avansu līdz 90% apmērā no piešķirtā finansējuma. Atlikusī finansējuma daļa tiek pārskaitīta pēc pārskata iesniegšanas Pašvaldībai un saskaņošanas.
28. Neizlietoto programmai piešķirto finansējumu nometnes īstenotājs atmaksā Pašvaldībai.

Domes priekšsēdētāja pienākumu izpildītāja I. Vītola

Jelgavas novada pašvaldības konkurss izglītības pasākumu organizatoriem atbalsta programmas “Neformālās izglītības pasākumi, t.sk. latviešu valodas apguve, Ukrainas bērniem un jauniešiem” ietvaros”

*Pielikums Nr.1*

**Programmas pieteikuma VEIDLAPA**

|  |  |
| --- | --- |
| **1.1. Programmas nosaukums** |  |

|  |  |
| --- | --- |
| **1.2. Programmas pieteicējs** | |
| Juridiskās personas pilns nosaukums[[2]](#footnote-2)/ vai fiziskas personas vārds, uzvārds[[3]](#footnote-3) |  |
| Reģistrācijas Nr./vai personas kods |  |
| Juridiskā adrese |  |
| Tālrunis |  |
| E-pasta adrese |  |
| Tīmekļa vietnes adrese |  |
| Bankas rekvizīti |  |
| Vadītāja vārds, uzvārds |  |
| Amata nosaukums |  |
| **1.3.Programmas vadītājs** | |
| Vārds, uzvārds |  |
| Izglītība un pieredze darbā ar bērniem un jauniešiem |  |
| Tālrunis/mob. tālr. |  |
| E-pasta adrese |  |
| **1.4. Kontaktpersona par finanšu jautājumiem** | |
| Vārds, uzvārds |  |
| Amata nosaukums |  |
| Tālrunis/mob. tālr. |  |
| E-pasta adrese |  |

|  |  |
| --- | --- |
| **1.5. Programmas īstenošanas laiks** | 2024.gada \_\_\_.\_\_\_\_ līdz 2024.gada \_\_\_\_.\_\_\_\_\_\_\_\_ |
| **1.6. Programmas īstenošanas vieta(-s)** |  |
| **1.7. Citi finansējuma avoti, ja tādi paredzēti** |  |

|  |
| --- |
| **1.8. Programmas apraksts**  *Programmas īstenošanai paredzēto pasākumu/ aktivitāšu īsa anotācija (kāda satura un formas aktivitātes tiks ietvertas, kāds mērķis tajās sasniegts) atbilstoši nolikuma 6.-9. punkta nosacījumiem, plānotais aktivitāšu norises laiks, dalībnieku skaits* |
|  |

|  |
| --- |
| **1.9. Īss pieteikuma iesniedzēja apraksts**  *Miniet savus galvenos darbības virzienus, aktivitātes un teritoriju. Aprakstiet savu pieredzi darbā ar bērniem un jauniešiem, minot konkrētus piemērus, projektus, aktivitātes, kā plānojat sasniegt mērķauditorijas daļu – Jelgavas novadā dzīvojošie Ukrainas civiliedzīvotāju bērni un jaunieši.* |
|  |

|  |  |
| --- | --- |
| Paraksts: |  |
| Datums: | 2024. gada \_\_\_.\_\_\_\_\_\_\_\_\_\_\_ |

Jelgavas novada pašvaldības konkurss izglītības pasākumu organizatoriem atbalsta programmas “Neformālās izglītības pasākumi, t.sk. latviešu valodas apguve, Ukrainas bērniem un jauniešiem” ietvaros”

*Pielikums Nr.2*

**Atbilstības un kvalitātes kritēriji:**

1.Programmas pieteikuma iesniedzēja atbilstības kritēriji:

|  |  |  |
| --- | --- | --- |
| Nr.p.k. | Kritērijs | Maksimālais punktu skaits |
| 1.1. | Programmas pieteikuma iesniedzējs ir iestāde, organizācija, biedrība vai nodibinājums, kas veic darbu ar jaunatni/vai sniedz atbalstu Ukrainas bēgļiem, programmas īstenotājam ir pieredze darbā ar bērniem un jauniešiem | 3 |
| 1.2. | Programmas pieteikuma iesniedzēja un sadarbības partnera, ja attiecināms, darbība nav apturēta, nav uzsākts maksātnespējas process | 1 |
| 1.3. | Programmas pieteicējam Latvijas Republikā programmas pieteikuma iesniegšanas dienā nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro* | 1 |

2. nometnes pieteikuma kvalitātes kritēriji:

|  |  |  |
| --- | --- | --- |
| Nr.p.k. | Kritērijs | Maksimālais punktu skaits |
| 2.1. | Programmas pieteikums ir iesniegts šajā nolikumā noteiktajā termiņā  (1 punkts) pieteikums iesniegts līdz 20.07.2024  (4 – 1 punkts) tiek piešķirti atbilstoši pieteikuma iesniegšanas secībai | 5 |
| 2.2. | Programmas pieteikums ir pilnībā aizpildīts un sagatavots atbilstoši projekta iesnieguma veidlapai (nolikuma 1.pielikums)  (1 punkts) programmas pieteikuma veidlapā ir aizpildītas visas sadaļas  (1-3 punkti)izvērsti atklāts programmas saturs  (1 punkts) programmas īstenotājam ir skaidrs plāns, kā sasniegt programmas mērķauditoriju | 5 |
| 2.3. | Plānotais programmas saturs tematiski un mērķtiecīgi atbilst konkursa nolikuma 6.punktā norādītajiem virzieniem  (1-2 punkti)programmā paredzēta latviešu valodas apguve  (1-2 punkti) programmā paredzēta Latvijas dabas un kultūrvides iepazīšana  (1-2 punkti)programmā paredzēta ukraiņu valodas, tradīciju un kultūras vērtību saglabāšana un praktizēšana | 6 |
| 2.4. | Programmas plānojums atbilst nolikuma 7.punktā norādītajiem nosacījumiem (pasākumu formu dažādība) | 4 |
| 2.5. | Programmas dalībnieki atbilst konkursa nolikuma 5.punktā norādītajai mērķgrupai | 1 |
| 2.6. | Citas pieteikuma iesniedzēja uzrādītas kvalitātes un priekšrocības | 4 |

1. Jelgavas novadā plānotais iesaistāmo bērnu un jauniešu skaits vecumā no 5 – 18 gadiem ( ieskaitot) ir 21. Jelgavas novadam piešķirtā kopējā summa neformālo pasākumu organizēšanai – 6237,00 (seši tūkstoši divi simti trīsdesmit septiņi) EUR, ieskaitot izmaksas atbalsta programmas administrēšanai pašvaldībai, kopā 4% apmērā no apgūtā finansējuma. [↑](#footnote-ref-1)
2. Gadījumā, ja programmas pieteicējs ir juridiska persona [↑](#footnote-ref-2)
3. Gadījumā, ja programmas pieteicējs ir fiziska persona [↑](#footnote-ref-3)